Fedor von Bock

Moritz Albrecht Franz Friedrich Fedor von Bock (3 Disember 1880 – 4 Mei 1945) ialah seorang Fil Marsyal (Generalfeldmarschall) tentera darat Jerman yang berkhidmat dalam Perang Dunia Kedua. Oleh kerana sebagai pemimpin yang memberi ceramah kepada askar-askarnya tentang kebaikkan berkorban untuk tanahair Jerman, beliau telah digelar "Der Sterber" (secara literal, tidak jelas dan ironinya bermaksud: "The Dier", "The Grim Reaper" atau "Malaikat Maut"). Bock bertugas sebagai Panglima Kumpulan Tentera Darat Utara dalam Pencerobohan Poland pada tahun 1939, Panglima Kumpulan Tentera Darat B dalam Pencerobohan Perancis pada tahun 1940, Panglima Kumpulan Tentera Darat Tengah dalam serangan keatas Kesatuan Soviet pada Jun 1941 dan kemudian sebagai Panglima Kumpulan Tentera Darat Selatan pada Januari 1942; jawatan pemerintahannya yang terakhir ialah Kumpulan Tentera Darat B pada Julai 1942. Bock adalah salah seorang dari 12 Jeneral yang dinaikkan pangkat dalam Upacara Fil Marsyal 1940 dan merupakan pegawai kanan ke-4 dalam senioriti Tentera Darat Jerman.

Bock terkenal kerana Operasi Typhoon iaitu satu percubaan yang gagal untuk menawan Moscow semasa musim sejuk tahun 1941. Penyerangan Jerman telah diperlahankan oleh tentangan sengit Soviet disekitar bandar Mozhaisk, dan juga oleh Rasputitsa, iaitu musim hujan dan lumpur di Rusia. Sebaik saja musim sejuk Rusia melanda dengan teruk, yang paling sejuk dalam masa lebih 50 tahun, pasukan tentera darat Jerman dengan cepat tidak boleh melakukan lagi operasi pertempuran, dengan lebih banyak askar terkorban disebabkan oleh cuaca sejuk berbanding dari pertempuran. Penyerangan balas cepat Soviet memaksa tentera Jerman berundur, dan Bock - yang meminta pengunduran awal - kemudian telah dipecat oleh Adolf Hitler.

Seorang pegawai lama dalam tentera darat Jerman, Bock telah dianggap sebagai jeneral yang sangat "meminati buku". Beliau juga mendapat reputasi sebagai seorang pensyarah yang berapi-api, memberikan beliau gelaran "Holy Fire of Küstrin" ("Api Suci dari Kustrin"). Bock bukanlah dianggap ahli teori yang pintar, tetapi mempunyai sifat keazaman yang kuat, merasakan bahawa kemuliaan yang paling besar bagi askar Jerman adalah berkorban di medan perang demi tanahair.

Pendukung sistem pemerintahan beraja, Bock secara peribadi tidak menyukai fahaman Nazi dan tidak pernah terlibat langsung dalam politik. Bagaimanapun, beliau juga tidak bersimpati dengan rancangan untuk menggulingkan Hitler dan tidak pernah mempersoalkan layanan buruk orang awam oleh pihak Schutzstaffel (SS). Bock juga lantang bersuara, satu keistimewaan yang Hitler berikan padanya hanya kerana beliau pernah berjaya dalam pertempuran. Bock - bersama-sama dengan isteri dan anak perempuan tunggalnya - telah terbunuh dalam satu serangan tembakan pesawat pejuang tempur British pada 4 Mei 1945 sewaktu mereka menaiki kereta kearah Hamburg.



 Tarikh kenaikkan pangkat 
 Fähnrich - 15 Mac 1898
 Sekondeleutnant - 1 Mei 1898
 Oberleutnant - 10 September 1908
 Hauptmann - 22 Mac 1912
 Major - 30 Disember 1916
 Oberstleutnant - 18 Disember 1920
 Oberst - 1 Mei 1925
 Generalmajor - 1 Februari 1929
 Generalleutnant - 1 Mac 1929
 General der Infanterie - 1 Mac 1935
 Generaloberst - 15 Mac 1938
 Generalfeldmarschall - 19 Julai 1940

 Anugerah kebesaran 
 Darjah Mahkota Prusia Kelas 4: 13 September 1911
 Pingat Kepujian Tentera Austria-Hungary Kelas 3 berserta Bintang Perang: 24 Jun 1915
 Iron Cross (1914) Kelas 1: 30 Oktober 1916
 Iron Cross (1914) Kelas 2: 18 September 1914
 Pingat Kehormatan Darjah Kerabat Putera Hohenzollern Kelas 3 berserta Pedang: Oktober 1914
 Pingat Kesatria Darjah Kerabat Diraja Hohenzollern berserta Pedang: 25 Oktober 1917
 Darjah Mahkota Besi Austria Kelas 3 berserta Bintang Perang: 9 Februari 1917
 Pingat Kepujian Perang Grand Duke Mecklenburg-Schwerin Kelas 2: 3 Ogos 1917
 Salib Hanseatic Hamburg: 19 September 1917
 Salib Hanseatic Bremen: 30 Januari 1918
 Pingat Kesatria Kelas 1 Darjah Singa Zahringer Grand Duke Baden berserta Pedang: 10 Januari 1918
 Pingat Kesatria Darjah Mahkota Wurttemberg berserta Pedang: 25 Januari 1918
 Pour le Merite: 1 April 1918
 Pingat Komander Darjah Kepujian Tentera Bulgaria: 2 Ogos 1918
 Pingat Khidmat Lama Prusia: Mac 1920
 Medal Helang Silesia Kelas 1 dan Kelas 2: 15 April 1921
 Pingat Kehormatan Pejuang: 14 Disember 1934
 Pingat Khidmat Lama Angkatan Tentera Kelas 4 hingga Kelas 1: 2 Oktober 1936
 Daun Oak bagi Pingat Khidmat Lama Angkatan Tentera Kelas Khas: 12 September 1939
 Medal Peringatan Anschluss: 21 November 1938
 Medal Peringatan Sudetenland
 Darjah Mahkota Yugoslavia Kelas 1: 1 Jun 1939
 Lencana Iron Cross (1939) Kelas 1 dan 2: 22 September 1939
 Knight Cross of the Iron Cross: 30 September 1939
 Pingat Utama Darjah Mahkota Itali: 27 Ogos 1940
 Darjah Michael the Brave Romania Kelas 3 dan Kelas 2: 29 Julai 1942
 Darjah Michael the Brave Romania Kelas 1: 1 September 1942
 Pingat Utama Darjah Kepujian Diraja Hungary berserta Pedang: 27 November 1942
 Nama Bock disebut empat kali dalam Wehrmachtbericht (Laporan Kemajuan Angkatan Tentera) iaitu pada 7 Ogos 1941, 19 September 1941, 18 Oktober 1941 dan 30 Mei 1942. Ini membolehkan beliau tersenarai dalam Daftar Kehormat Tentera Darat Jerman. (Orang-orang atau unit-unit tentera yang disebut dalam Wehrmachtbericht dianggap satu penghormatan besar tentera dan dipandang tinggi)

 Lihat juga 
Fil Marsyal dan Laksamana Besar Jerman
 Hermann Goering (kemudian Marsyal Empayar)
 Werner von Blomberg
 Erich Raeder
 Gerd von Rundstedt
 Wilhelm Ritter von Leeb
 Walther von Brauchitsch
 Wilhelm Keitel
 Walther von Reichenau
 Erwin von Witzleben
 Gunther von Kluge
 Albert Kesselring
 Hugo Sperrle
 Wilhelm List
 Erhard Milch
 Eduard Freiherr von Bohm-Ermolli
 Erwin Rommel
 Georg von Kuchler
 Erich von Manstein
 Friedrich Paulus
 Ernst Busch
 Ewald von Kleist
 Maximilian Freiherr von Weichs
 Karl Donitz
 Wolfram Freiherr von Richthofen
 Walter Model
 Ferdinand Schorner
 Robert Ritter von Greim

 Rujukan 

 Beevor, Antony (1998). Stalingrad, The Fateful Siege: 1942–1943. New York: Penguin Books.

 Gerbet, Klaus and Johnston, David. Generalfeldmarschall Fedor von Bock: The War Diary 1939–1945. Schiffer Publishing. 1 January 2000
 Horner, D. M., Jukes, Geoffrey. The Second World War — The Eastern Front 1941–1945. Osprey Publishing (25 July 2002)

 Turney, Alfred W., Disaster at Moscow: Von Bock's Campaigns 1941–1942, Cassell (1971)

Kategori:Kelahiran 1880
Kategori:Kematian 1945
Kategori:Perang Dunia Kedua
Kategori:Fil Marsyal Prusia/Jerman
Kategori:Orang Jerman
Kategori:Pegawai tentera yang terkorban dalam Perang Dunia II